​ພັກ​ຝ່າຍການ​ເມືອງ ໃນເວ​ເນ​ຊູ​ເອ​ລາ ​ເປີດ​ການ​ເຈ​ລະ​ຈາ ທີ່ເກາະ ​ບາ​ບາ​ໂດ​ສ
ຜູ້​ຕາງ​ໜ້າ​ລັດ​ຖະ​ບານ​ ປະ​ທາ​ນາ​ທິ​ບໍ​ດີ ​ເວ​ເນ​ຊູ​ເອ​ລາ ທ່ານ​ນິ​ໂກ​ລັ​ສ ມາ​ດູ​ໂຣ ແລະ​ຝ່າຍ​ຄ້ານ ​ທີ່​ນຳພາ​ໂດຍ ປະ​ທານ​ສະ​ພາ​ແຫ່ງ​ຊາດ ທ່ານ​ຮວນ ກົວ​ອີ​ໂດ ​ເຈ​ລະ​ຈາ​ ຫາ​ທາງແກ້​ໄຂ ​ວິ​ກິດການ ທາງ​ດ້ານການ​ເມືອງ.
ບັນດາຜູ້ຕາງໜ້າລັດຖະບານຂອງປະທານາທິບໍດີ ເວເນຊູເອລາ ທ່ານນິໂກລັສ ມາດູໂຣ ແລະຝ່າຍຄ້ານທີ່ນຳພາໂດຍ ຜູ້ນຳສະພາແຫ່ງຊາດ ທ່ານຮວນ ກົວອີໂດ ກຳລັງຢູ່ເກາະ ບາບາໂດສ ເພື່ອເປີດການເຈລະຈາ ໃນຄວາມພະຍາຍາມທີ່ ຈະຊອກຫາການແກ້ໄຂວິ ກິດການ ທາງດ້ານການເມືອງຢູ່ໃນເວເນຊູເອລາ ການເຈລະຈາລະຫວ່າງສອງກຸ່ມການເມືອງ ທີ່ໄກ່ເກ່ຍໂດຍປະເທດນໍເວ ໄດ້ເລີ້ມໃນຕົ້ນ ປີນີ້ ທີ່ນະຄອນອັອສໂລ ກະຊວງການຕ່າງປະເທດນໍເວ ກ່າວຢູ່ໃນຖະແຫຼງການວ່າ ທັງສອງຝ່າຍ “ໄດ້ ກ່າວຢ້ຳ ເຖິງຄວາມເຕັມໃຈເພື່ອຫາທາງສ້າງຄວາມກ້າວໜ້າໃນການຕົກລົງກັນ ແລະແກ້ໄຂລັດ ຖະທຳມະນູນ ໂດຍຈະເພັ່ງເລັງໃສ່ຄວາມຢູ່ດີເປັນສຸກຂອງປະຊາຊົນເວເນຊູເອລາ ” ໂຄສົກຄົນນຶ່ງຂອງເລຂາທິການໃຫຍ່ສະຫະປະຊາຊາດ ທ່ານແອນໂຕນິໂອ ກູເຕເຣັສ ກ່າວວ່າ “ການເຈລະຈາຂໍ້ຕົກລົງ ແມ່ນມີຄວາມຈຳເປັນຢ່າງຮີບດ່ວນເພື່ອຈະກ້າວໄປ ສູ່ການແກ້ໄຂດ້ວຍສັນຕິວິທີຕໍ່ວິກິດການ” ແລະໄດ້ຮຽກຮ້ອງໃຫ້ທັງສອງຝ່າຍ “ສືບຕໍ່ ໃຫ້ຄວາມໝັ້ນໝາຍຢ່າງເຕັມທີ່ໃນຄວາມພະຍາຍາມເຫຼົ່ານີ້ເພື່ອຜົນປະໂຫຍດຂອງ ປະຊາຊົນເວເນຊູເອລາ ” ເວເນຊູເອລາຕົກຢູ່ວິກິດການທາງດ້ານເສດຖະກິດ ແລະການປະເຊີນໜ້າທາງດ້ານ ການເມືອງ ລະຫວ່າງລັດຖະບານທ່ານມາດູໂຣ ແລະຜູ້ນຳຝ່າຍຄ້ານທ່ານກົວອີໂດ ຜູ້ ທີ່ໄດ້ປະກາດຕົນເອງເປັນປະທານາທິບໍດີ ທ່ານກົວອີໂດໄດ້ຮັບການໜູນຫຼັງໂດຍ ສະຫະລັດ ແລະປະເທດອື່ນໆອີກຫຼາຍສິບປະເທດ ຊາວເວເນຊູເອລາຫຼາຍລ້ານຄົນ ໄດ້ພາກັນຫລົບໜີຈາກປະເທດຂອງເຂົາເຈົ້າ ເພາະ ຄວາມວຸ້ນວາຍທີ່ຍັງດຳເນີນຢູ່ຕໍ່ມາ